als_Latn dik_Latn sna_Latn
Përbërësit:
1 e 2/3 kupë miell
1/3 kupë pluhur arrë kokosi (i pasheqerosur)
1 lugë çaji pluhur pjekës
1 lugë çaji sodë
1/2 lugë çaji kripë (e imët)
2 kokrra vezë (të mëdha)
3/4 kupë sheqer kaf
1/2 kupë kos
1/2 kupë qumësht
1/2 kupë vaj vegjetal
1 kupë qershi të thata
1 kupë fruta të thata (tërshërë, granola)
Lexo edhe:
- Kek i shpejtë me banane dhe mjaltë
- Biskota me mjaltë dhe limon
- Kek me ananas dhe arrë kokosi
- Supë me patate dhe salmon
- Krep role me banane
- Panna Cotta kajsie me pjeshkë
Përgatitja:
Vendoseni grilën në mes të furrës dhe ngroheni në temperaturën 204° C. Lyejeni me yndyrë ose vendosni letër furre në një tavë standarde me 12 kupa për kifle.
Në një tas të madh përzieni miellin, pluhurin e arrës së kokosit, pluhurin e pjekjes, sodën dhe kripën.
Në një tas tjetër më të vogël përzieni bashkë vezët, sheqerin, kosin, qumështin dhe vajin derisa të mos ketë kokrriza dhe sheqeri të jetë tretur i gjithi.
Hidhni përzierjen e dytë tek ai me miell dhe përziejini bashkë me një spatul gome deri sa të jetë bërë e njëtrajtshme. Hidhni brenda qershitë. Ndajeni më pas brumin në vendin e kifleve dhe hidhuni sipër granolën që të jetë gjysmë e mbuluar.
Piqini deri sa maja e një thike shumë të mprehtë të hyjë e të dalë nga qendra e pastër, pa brumë. Do të duhen 15-20 minuta, shkruan shije.al. Lërini kifletë të ftohen përreth 10 minuta para se t’i hiqni nga tava.
Nëse e keni lyern tavën, përdorni një thikë të hollë përreth çdo kifleje për ta hequr. Shërbejini të ngrohtë ose në temperaturë dhome.
als_Latn als_Latn als_Latn als_Latn fuv_Latn als_Latn als_Latn ltz_Latn pap_Latn als_Latn fur_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn